‘ગાર્જિયન’ના અહેવાલ અનુસાર હાલ આ ત્રણ ક્રિકેટર્સમાંથી બે નામનો ખુલાસો થયો છે. તમને એ જાણીને પણ આશ્ચર્ય થશે કે આમાં સૌથી પહેલું નામ પાકિસ્તાનના કેપ્ટન સરફરાઝ અહમદનું છે. આઇસીસી ચેમ્પિયન્સ ટ્રોફી જીતનારા કેપ્ટન સરફરાઝનો સટોડિયાઓ દ્વારા ગત ઓક્ટોબરમાં શ્રીલંકા સામે રમાયેલી વન ડે મેચની શ્રેણી પહેલાં સંપર્ક કરાયો હતો અને ફિક્સિંગ બદલ મોટી રકમની ઓફર કરી હતી, પરંતુ સરફરાઝે ફિક્સિંગ કરવાનો ઇનકાર કરી દીધો અને આ વાતની જાણકારી આઇસીસીના એન્ટી કરપ્શન યુનિટને આપી દીધી. બીજું નામ ઝિમ્બાબ્વેના કેપ્ટન ગ્રીન ક્રેમરનું છે.